Europæisk købekraftsundersøgelse - prissammenligninger 2016

Med et prisniveau på 41 pct. over EU-28-gennemsnittet har Danmark langt de højeste forbrugerpriser i EU. Kun EFTA-landene Schweiz og Island har endnu højere priser. Schweizerne må af med 61 pct. mere, og islændingene med 50 pct. mere, mens Norge ligger på samme niveau som Danmark, når man sammenligner med EU-gennemsnittet. De næsthøjeste forbrugerpriser i EU findes i Sverige, Luxembourg, Irland, Storbritannien og Finland, som alle ligger mellem 26 og 21 pct. over EU-gennemsnittet. Vores naboland Tyskland ligger derimod på niveau med EU-gennemsnittet. Opgørelsen er baseret på Eurostats prissammenlignings undersøgelse.

Fødevarer dyrest i Danmark

De danske priser på fødevarer og drikkevarer uden alkohol ligger også helt i top inden for EU med priser på 47 pct. over gennemsnittet. Her overgås Danmark kun af de to EFTA-lande Schweiz og Norge, som ligger 72 og 63 pct. over EU-gennemsnittet. Når det gælder vores nabolande er Sverige 26 pct. dyrere end EU-gennemsnittet, mens Tyskland ligger 6 pct. over EU-gennemsnittet. De billigste fødevarer og drikkevarer uden alkohol findes i Polen og Rumænien.

Danmark dyrest, Bulgarien billigst i EU

Det generelle prisniveau i Danmark (BNP inklusive offentligt forbrug og investeringer) ligger også i top med 34 pct. over EU's gennemsnit. Igen har EFTA-landene Schweiz, Norge og Island et højere prisniveau på hhv. 54, 48 og 47 pct. over EU-gennemsnittet. Sverige ligger 30 pct. og Tyskland 6 pct. over EU-gennemsnittet. I bunden ligger Bulgarien på under halvdelen af EU-gennemsnittet.

Indeks udtrykker den reelle forskel

Ved at sammenholde købekraftpariteten med valutakursen får man et udtryk for den reelle forskel i prisniveauet imellem landene. Købekraftparitet er en slags reel valutakurs, der udjævner forskelle i prisniveauet imellem forskellige lande. Prisniveauet bliver omdannet til et indeks, og prisniveauindekset angiver dermed prisniveauet i det enkelte land i forhold til gennemsnittet i EU's 28 medlemslande.

Prisniveauindeks for privat forbrug, fødevarer og BNP. 2016* Land Privat

forbrug

Fødevarer og drikkevarer

uden alkohol BNP

Land Privat

forbrug

Fødevarer og drikkevarer

uden alkohol BNP

EU-28 = 100 EU-28 = 100 EU-28 100 100 100 Cypern 88 109 88 EU-151 107 107 107 Slovenien 84 99 81 Euroområdet 102 107 102 Malta 82 108 81 Estland 75 90 73 Danmark 141 147 134 Letland 71 91 68 Sverige 126 126 130 Slovakiet 68 88 67 Luxembourg 125 120 121 Kroatien 66 94 64 Irland 124 120 110 Tjekkiet 66 81 65 Storbritannien 122 98 116 Litauen 63 80 61 Finland 121 120 123 Ungarn 60 80 59 Nederlandene 111 101 111 Polen 54 62 56 Belgien 109 112 109 Rumænien 52 62 51 Frankrig 108 112 110 Bulgarien 48 71 48 Østrig 106 123 109 Tyskland 103 106 106 Tyrkiet 60 88 53 Italien 101 111 98 Spanien 92 95 90 Schweiz 161 172 154 Grækenland 84 105 82 Island 150 146 147 Portugal 84 96 80 Norge 141 163 148